-Ո՞նց թե, չե՞ք ճանաչում նրան… չեք ճանաչում Սադայ Սադըղլիի՞ն: Ադրբեջանական թատրոնի պարծանքի՛ն: Թիվ մեկ արտիստի՛ն: Իրո՞ք չեք ճանաչում մեր մեծ վարպետին, բժիշկ: Նույնիսկ հեռուստացույցո՞վ չեք տեսել… Ախր դուք ինձ էլ եք հաճախ տեսել հեռուստացույցով, բժիշկ: Գուցե պարզապես չեք մտապահել… Նուվարիշ Ղարաբաղլի՝ կատակերգական դերերի հայտնի կատարող: Ինձ կարող եք չիմանալ: Ես չեմ էլ նեղանում ձեզնից: Բայց չկա մարդ, ով չիմանա Սադայ Սադըղլիին: Ախր աշխարհում ոչ ոք այդպես Համլետ, Օթելլո, Այդին1, Քեֆլի Իսկանդեր 2 չի խաղացել: